Na temelju članka 26. stavka 2. Zakona o predškolskom odgoju i obrazovanju („Narodne novine“, broj 10/97, 107/07, 94/13, 98/19, 57/22 i 101/23) i članka 41. Statuta Dječjeg vrtića „Leptirići“ Podravske Sesvete KLASA: 404-01/20-01/28 URBROJ: 2137/24-20-2 od 4. rujna 2020. godine i KLASA: 404-01/20-01/28, URBROJ: 2137-107-04-23-3 od 09. veljače 2023. godine), Upravno vijeće Dječjeg vrtića “Leptirići” Podravske Sesvete na 49. sjednici održanoj 01. veljače 2024. godine raspisuje

N A T J E Č A J
za prijem na radno mjesto

STRUČNI/A SURADNIK/ICA – PEDAGOG/INJA – 1 izvršitelj/ica 
za rad u Dječjem vrtiću „Leptirići“ Podravske Sesvete,
 na neodređeno nepuno radno vrijeme od 6 (šest) sati tjedno


Prema članku 24. i 25. Zakona o predškolskom odgoju i obrazovanju („Narodne novine“, broj 10/97, 107/07, 94/13, 98/19, 57/22 i 101/23; u daljnjem tekstu: Zakon) poslove stručnog/e suradnika/ice-pedagoga/inje može obavljati:
1. koja ima završen diplomski sveučilišni ili diplomski specijalistički studij odgovarajuće vrste - magistar struke, prof. pedagogije ili dipl. pedagog, i 
2. za koju ne postoje zapreke iz članka 25. Zakona.

Uz vlastoručno potpisanu pisanu prijavu kandidati su dužni priložiti sljedeću dokumentaciju:
· životopis,
· dokaz o državljanstvu – presliku važeće osobne iskaznice 
· presliku dokaza o stečenoj stručnoj spremi 
· dokaz o radnom iskustvu – elektronički zapis o radno pravnom statusu – ispis iz evidencije Hrvatskog zavoda za mirovinsko osiguranje (izdan u vrijeme trajanja ovog natječaja)
· uvjerenje da kandidat/kinja nije pravomoćno osuđen/a za kazneno djelo iz članka 25. Zakona odnosno da se protiv kandidata/kinje ne vodi kazneni postupak za za neko od kaznenih djela navedeno u članku 25. stavku 1. Zakona (članak 25. stavak 2. Zakona), ne starije od dana objave natječaja,
· uvjerenje da kandidat/kinja nije pravomoćno osuđen/a za neko od prekršajnih djela iz članka 25. stavka 3. Zakona odnosno da se protiv kandidata/kinje ne vodi prekršajni postupak za neko od prekršajnih djela iz članka 25. stavka 3. Zakona (članak 25. stavak 4. Zakona), ne starije od dana objave natječaja,
· izjava kandidata o nepostojanju zapreka iz članka 25. stavka 9. Zakona za prijem u radni odnos (vlastoručno potpisana),
· potvrda Centra za socijalnu skrb (prema mjestu stanovanja) da kandidatu nisu izrečene mjere iz članka 25. stavka 10. Zakona, ne starija od dana objave natječaja.

U skladu sa Zakonom o ravnopravnosti spolova na natječaj se mogu javiti osobe obaju spolova koje ispunjavaju propisane uvjete.

Kandidat/kinja koji se poziva na pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17, 98/19 i 84/21), članku 48. stavcima 1. – 3. Zakona o civilnim stradalnicima iz Domovinskog rata (Narodne novine broj 84/21), članku 48. f Zakona o zaštiti vojnih i civilnih invalida rata (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19) i članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18 i 32/20) dužan/na je u prijavi na natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a ima prednost u odnosu na ostale kandidate/kinje samo pod jednakim uvjetima.
Kandidat/kinja koji se poziva na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji uz prijavu na natječaj dužan/na je priložiti sve dokaze o ispunjavanju uvjeta iz natječaja i ovisno o kategoriji u koju ulaze svi potrebni dokazi (članak 103. st. 1. Zakona) dostupne na poveznici Ministarstva hrvatskih  branitelja: 
https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf
Kandidat/kinja koji se poziva na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata uz prijavu na natječaj dužan/na je priložiti sve dokaze o ispunjavanju uvjeta iz natječaja te priložiti dokaze o ispunjavanju uvjeta za ostvarivanje prava prednosti pri zapošljavanju (čl. 49. st. 1. Zakona) dostupne na poveznici Ministarstva hrvatskih branitelja:
https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf

Prijave s traženom dokumentacijom, dostavljaju se u zatvorenoj omotnici poštom preporučeno ili osobno na adresu Dječji vrtić „Leptirići“ Podravske Sesvete, Ivana Mažuranića 1, 48363 Podravske Sesvete, s naznakom “ZA NATJEČAJ-STRUČNI/A SURADNIK/ICA-PEDAGOG/INJA“

Rok za podnošenje prijava na natječaj je 8 (osam) dana od dana objave natječaja na mrežnim stranicama i oglasnoj ploči Hrvatskog zavoda za zapošljavanje te na mrežnim stranicama Dječjeg vrtića "Leptirići" Podravske Sesvete.

Urednom prijavom smatra se prijava koja sadrži sve podatke i priloge odnosno dokumentaciju navedenu u natječaju. Nepravovremene i/ili nepotpune prijave neće se razmatrati. 

O rezultatima natječaja kandidati/kinje će biti obaviješteni najkasnije u roku od 8 (osam) dana od dana izbora.

Sukladno odredbama Uredbe (EU) 2016/679 Europskog parlamenta i Vijeća od 27. travnja 2016. godine o zaštiti pojedinaca u svezi s obradom osobnih podataka i slobodnog kretanja takvih podataka, svi dokumenti dostavljeni na natječaj poslani su slobodnom voljom kandidata/kinja te se smatra da je kandidat/kinja dao svoju privolu da Dječji vrtić „Leptirići" Podravske Sesvete kao voditelj zbirke osobnih podataka može prikupljati, obrađivati i koristiti osobne podatke isključivo u svrhu provedbe postupka ovog natječaja i mogućeg zapošljavanja sukladno odredbama Opće uredbe o zaštiti osobnih podataka i Zakona o provedbi Opće uredbe o zaštiti podataka (NN br. 42/18). Sve pristigle prijave biti će zaštićene od pristupa neovlaštenih osoba.


Upravno vijeće Dječjeg vrtića „Leptirići“ Podravske Sesvete



KLASA: 112-03/24-01/01
URBROJ: 2137-107-04-24-2
Podravske Sesvete, 01. veljače 2024. godine
